Toiro Akazia ekepyry mũkuhpyry rokẽ onetapara kynexine , poeto pitiko , esety Joaxi . Typynanohse ynororo Jeosepa a , aorihtyã tuisa Jeorão ẽxiry , Akazia oryxiry , onetapara mokyro kunumuxi ehtohme . Jeosepa oturukety Joiata pytyme kynexine . Omatome tarose ynororo nyhtoh taka , Ritonõpo Tapyĩ taka . Morarame moro tao tonẽse ynororo autuhmane maro , onenepyra Ataria ehtohme . Morara exiryke mokyro onetapara kynexine .
